**LA POBLACIÓ ESPANYOLA I CATALANA (1/3)**

|  |  |  |
| --- | --- | --- |
| **LA POBLACIÓ ESPANYOLA I LA SEVA DISTRIBUCIÓ** | **DISTRIBUCIÓ DE LA POBLACIÓ ESPANYOLA** | • **Dades** Espanya: **població** pròxima als **47,2 milions d’habitants** i **densitat** de **93,3 h./km²** (mitjana de la Unió Europea, 116 h./km²).• **Repartiment desigual** de la població espanyola:– Zones de **més densitat** a la **perifèria peninsular** i àrees properes, la **Comunitat de Madrid**, els **arxipèlags balear i canari** i les ciutats autònomes de **Ceuta i Melilla**.– Zones de **menys densitat** a l’**interior de la Península** i, sobre tot, les **àrees de muntanya**.• **Causes** de la **distribució irregular**: es deuen al **procés desigual de desenvolupament econòmic**, que va tenir lloc preferentment a les zones litorals i a les ciutats (concentració majoria indústries i serveis). |
| **POBLAMENT AL TERRITORI: RURAL I URBÀ** | • El **poblament** és el **tipus d’assentament humà que es dóna en un territori**, i pot ser **rural**o**urbà**.• **Criteris** per distingir entre poblament rural i urbà:– **Nombre d’habitants** del municipi. Segons la població dels municipis es distingeixen **municipis rurals, semiurbans i urbans**.– **Activitat econòmica predominant** al municipi. |
| • El **poblament rural** pot ser:– **Poblament dispers**. La població viu en cases aïllades o en petites caseries o grups de cases.– **Poblament concentrat**. La població s’agrupa en pobles. | • El **poblament urbà** ha tingut un enorme creixement com a resultat de l’èxode rural.• A Espanya predomina el tipus de poblament **en ciutats mitjanes** i **en ciutats grans**. |
| **EVOLUCIÓ I DINÀMICA DE LA POBLACIÓ ESPANYOLA** | **EL MODEL DE TRANSICIÓ DEMOGRÀFICA** | • La població espanyola ha evolucionat segons el **model de transició demogràfica dels països de l’Europa occidental**, malgrat que **va** **començar tard** respecte d’aquests països:– Fins a principis del segle XX la natalitat i la mortalitat eren altes (fase d’estabilitat demogràfica).– Al segle XX la mortalitat va començar a descendir (excepte alguns períodes) i la població va augmentar considerablement.– A partir de 1975 la taxa de natalitat va descendir fins a gairebé igualar la de mortalitat, amb la qual cosa el creixement era gairebé nul.– Avui Espanya compta amb moltíssima població estrangera. |
| **DINÀMICA ACTUAL DE LA POBLACIÓ ESPANYOLA** | • Actualment, la **dinàmica de la població espanyola** es caracteritza per:– El **descens de la natalitat**: a Espanya la **taxa de fecunditat** és d’1,38 fills per dona (**no s’assegura el relleu**), i això malgrat l’arribada de dones estrangeres que ha provocat un lleuger augment de la natalitat.– La **baixa mortalitat** i l’**augment de l’esperança de vida**: és de 85 anys per les dones i de 79 anys pels homes i fa que entrem en un procés d’**envelliment de la població**. |
| **TAXES DE NATALITAT** **I DE FECUNDITAT** | • Per aconseguir un **reemplaçament generacional** cal una **mitjana de 2,1 fills per dona** en edat fèrtil.• A Espanya, **des de 1981**, la **fecunditat** ha estat **inferior al nivell de reemplaçament**. |
| **TAXA DE MORTALITAT** | • Anteriorment hi havia una taxa elevada de mortalitat, per una alimentació insuficient i escassa atenció sanitària.• Avui els països rics tenen **taxes una mica més altes de mortalitat** a causa del **nombre elevat de població gran**. |
| **ESPERANÇA DE VIDA** | •Avui, **Espanya** té **una de les** **esperances de vida més altes del món**.•Però es dóna un **procés d’envelliment de la població**, ja que hi ha una natalitat baixa. Aquest fet planteja dos **problemes**:– Crear els **serveis** necessaris per atendre com cal les persones grans.– Assegurar que les persones jubilades poden rebre **pensions** dignes. |

**LA POBLACIÓ ESPANYOLA I CATALANA (2/3)**

|  |  |  |
| --- | --- | --- |
| **EMIGRACIÓ****A ESPANYA** | **L’EMIGRACIÓ ESPANYOLA** | • L’**emigració espanyola en el passat** va ser causada per la **necessitat de trobar feina**, a causa del creixement de la població i la pobresa. |
| • L’emigració espanyola es va dirigir **a l’exterior** (cap a l’Amèrica Llatina i cap a Europa Occidental) i **a l’interior** (èxode rural). |
| • **Actualment**, l’emigració espanyola la formen **persones joves** (25-35 anys), **molt qualificades** i que **busquen feina en altres països** davant de la falta de feina causada per la crisi econòmica iniciada el 2008. |
| **EMIGRACIÓ EXTERIOR A AMÈRICA** | • Els **orígens** de l’emigració espanyola transoceànica es remunten al **descobriment d’Amèrica**, i a l’**emigració cap a les colònies**.• A la **segona meitat del segle XIX**, aquesta emigració **es fa massiva**, ja que els **vaixells de vapor** van permetre transportar més persones i realitzar viatges menys arriscats.• L’emigració a Amèrica **va continuar** durant la **primera meitat del segle XX**, fins que aquest flux va **disminuir a causa de la gran crisi econòmica de 1929**. |
| **EMIGRACIÓ EXTERIOR A EUROPA** | • A **mitjan segle XX** es va produir un important moviment migratori de **mà** **d’obra agrària i industrial cap als països rics i industrialitzats d’Europa**.• L’emigració espanyola procedia de totes les regions, però **especialment d’Andalusia i Galícia**.• La **crisi econòmica de 1973**, com a resultat de l’encariment del preu del petroli, va ser el **final de l’emigració exterior**. |
| **EMIGRACIÓ INTERIOR A ESPANYA** | • L’**emigració interior** és la que es fa dintre de les fronteres d’un país.• A Espanya l’emigració interior **va començar a finals del segle XIX**, especialment **cap a Catalunya i el País Basc**, perquè van ser els primers llocs on va començar el desenvolupament de la **indústria**.• L’emigració interior massiva va generar en origen l’envelliment de la població.• Mentrestant, les ciutats d’acollida creixien precipitadament i la indústria disposava de mà d’obra barata. |
| **IMMIGRACIÓ ESTRANGERA A ESPANYA** | **LA IMMIGRACIÓ ESTRANGERA** | • A partir de 1990, el creixement econòmic va fer d’Espanya un **país receptor d’immigrants**, de manera que actualment el **12,2% de la població espanyola és estrangera**. Però la crisi iniciada el 2008 ha ralentit l’arribada d’immigrants i alguns d’ells fins i tot han tornat als seus països d’origen. |
| • La **composició de la immigració** que arriba actualment a Espanya es classifica en **quatre grans grups**:  | – **Immigració econòmica i laboral**: emigrants procedents de països pobres. |
| – **Immigració d'alt nivell professional i estudiants**: professionals d’alt nivell salarial i gent del món artístic i de la cultura. |
| – **Immigració residencial**: persones jubilades (sobretot del Nord d'Europa). |
| – **Immigració política**: refugiats polítics o persones perseguides per motius ètnics o religiosos. |
| **FACTORS POSITIUS DE LA IMMIGRACIÓ** | • La immigració té **efectes positius per a Espanya**:– Ha fet possible l’**augment de la població**.– Contribueix al **pagament de les pensions** de la Seguretat Social.– Permet disposar de **mà d’obra poc qualificada i barata**, especialment per a l’agricultura, la restauració i la construcció.– Aporta **diversitat cultural**, encara que s’ha de garantir la convivència i el respecte a les lleis del país d’acollida. |
| **LA SOCIETAT ESPANYOLA I LA IMMIGRACIÓ** | • L’arribada d’un gran volum de població immigrant desperta **sentiments diversos** entre la població que l’acull.• A Espanya, moltes organitzacions treballen en favor de la **interculturalitat**. |

**LA POBLACIÓ ESPANYOLA I CATALANA (3/3)**

|  |  |  |
| --- | --- | --- |
| **ESTRUCTURA DEMOGRÀFICA I ECONÒMICA DE LA POBLACIÓ ESPANYOLA** | **L’ESTRUCTURA DEMOGRÀFICA** | • L’**estructura demogràfica** de la població espanyola demostra:– Que es tracta d’una **població envellida**, a causa de la baixa natalitat i de l’elevada esperança de vida.– Que existeix un **número més gran de dones que d’homes**, especialment en edats avançades. |
| **L’ESTRUCTURA ECONÒMICA** | • L’**estructura econòmica** de la població espanyola queda reflectida en:– La **població activa**, que representa **més del 60% de la població total**.– La **població ocupada per sectors econòmics**, que és la pròpia dels països desenvolupats, i correspon a un 4,3% de la població ocupada en el sector primari, un 23,1% en el secundari i un 72,6% en el terciari. |
| **LA POBLACIÓ ACTIVA** | • La **població activa** comprèn la població adulta que està ocupada, en atur o busca la primera ocupació.– **Població activa ocupada**. Es distribueix entre els tres sectors econòmics tradicionals: sector primari, secundari i terciari.– **Població activa en atur**. A Espanya s’han registrat taxes s’atur molt elevades perquè la creació d’ocupació no ha estat paral·lela a la demanda de llocs de treball. La **taxa d’atur** a Espanya ha canviat segons l’època: va ser molt elevada en 1994 i, des de 2008, torna a ser-ho. La falta de treball crea un **greu problema social** i torna a aparèixer la **necessitat d’emigrar**. |
| **LA INCORPORACIÓ DE LES DONES AL MÓN LABORAL** | • La dona, des de fa anys, lluita per la **igualtat de drets laborals, socials i polítics**.•La legislació espanyola contempla aquesta **igualtat de drets** **entre homes i dones**, però a la pràctica, a vegades, les dones encara se senten discriminades. Malgrat els avenços aconseguits, encara hi ha **diferències de gènere**.•En canviar la consideració i la situació de la dona a la societat actual també **canvia el paper de la dona a la família**. Moltes tasques es comparteixen amb els homes.•Els drets i la llibertat de la dona no han estat acceptats fàcilment per persones intolerants, per això hi ha actes de **violència de gènere**. |
| **LA POBLACIÓ DE CATALUNYA** | **CARACTERÍS-TIQUES DE LA POBLACIÓ CATALANA** | • La **població catalana** té unes **característiques** semblants a l’espanyola:- **Distribució desigual pel territori**.- **Disminució de la natalitat**.- **Esperança de vida elevada**.- **Arribada d’immigrants**.• La **perspectiva** de la població catalana és que **continuï creixent** a causa de la **recuperació de la fecunditat** i de l’**allargament de l’esperança de vida**. |
| **EL FET MIGRATORI A CATALUNYA** | • La població de Catalunya **ha augmentat en els últims anys** per l’**arribada** **d’immigrants estrangers**, sobretot entre la dècada del 1990 i l’any 2007:– Es tracta d’**immigrants joves** que provenen bàsicament **d’Europa, Àfrica, Amèrica del Sud i Àsia**. L’edat dels immigrants i els models reproductius de molts dels seus països d’origen han fet **augmentar la natalitat** al nostre territori.– Vénen per **treballar en l’agricultura, la construcció, l’hoteleria i el servei domèstic**. També hi ha un grup d’**immigrants d’Europa** **Occidental** que desenvolupen **feines més qualificades**. |